Γεώργιος Μπακατσέλος

Ο Γεώργιος Μπακατσέλος (1906 - 23 Ιανουαρίου 1992) ήταν Έλληνας  δικηγόρος και πολιτικός. Υπηρέτησε ως βουλευτής και ως υπουργός.

 Βιογραφία 
Γεννήθηκε στο Ελληνόκαστρο Καρδίτσας και σπούδασε Νομικά στο Πανεπιστήμιο Θεσσαλονίκης.Κούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδας:αρχηγοί κομμάτων- υπουργοί - υφυπουργοί- γενικοί γραμματείς- νομάρχες και δήμαρχοι, τ. 2, Αθήνα 1975, σελ. 178.  Ήταν γιος του εμπόρου Δημητρίου Μπακατσέλου, ο οποίος απεβίωσε σε ηλικία 108 ετών, τον Ιούλιο του 1980. 
Εργάστηκε ως δικηγόρος στη συμπρωτεύουσα. Εκλέχτηκε βουλευτής Θεσσαλονίκης με το Κόμμα των Φιλελευθέρων στις εκλογές του 1946, του 1950, του 1951, του 1956 (με τη Δημοκρατική Ένωση),  και βουλευτής πρώην Δήμου Θεσσαλονίκης στις εκλογές του 1958 με την Ένωση Κέντρου στις εκλογές του 1961, του 1963, του 1964. Διατέλεσε υφυπουργός Υγιεινής - Προνοίας και Οικισμού-ΑνοικοδομήσεωςΓενική Γραμματεία της Κυβερνήσεως το 1950 στην κυβέρνηση του Πλαστήρα, υπουργός Εργασίας και προσωρινά από τις 20 Σεπτεμβρίου 1951 ως τις 27 Οκτωβρίου υπουργός Γεωργίας το 1951, υπουργός Εργασίας το 1963 και το 1964, υπουργός Εργασίας και προσωρινά Βιομηχανίας με την κυβέρνηση Νόβα (16 Ιουλίου - 20 Αυγούστου 1965) και με την κυβέρνηση Στεφανόπουλου υπουργός Εργασίας από τις 17 Σεπτεμβρίου 1965 ως τις 22 Δεκεμβρίου 1966 και προσωρινά υπουργός Εμπορικής Ναυτιλίας από τις 17 Σεπτεμβρίου 1965 ως τις 21 Σεπτεμβρίου του ίδιου έτους.
Υπήρξε ένας από τους πρώτους βουλευτές της Ένωσης Κέντρου που χαρακτηρίστηκαν ως αποστάτες, καθώς αποχώρησε από την Ένωση Κέντρου.
Για τελευταία φορά εξελέγη βουλευτής Δήμου Θεσσαλονίκης στις εκλογές του 1974 με τη Νέα Δημοκρατία με 15.835 ψήφους και στην εκλογική περιφέρεια Β΄ Θεσσαλονίκης το 1977.Κοινοβουλευτική θητεία , δικτυακός τόπος Βουλής των Ελλήνων, ανάκτηση 18-7-2015.

Πέθανε το 1992.

 Πηγές 

Κατηγορία:Έλληνες πολιτικοί-επέκταση
Κατηγορία:Βουλευτές Θεσσαλονίκης
Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Κοινωνικής Πρόνοιας, Οικισμού και Ανοικοδόμησης
Κατηγορία:Έλληνες υπουργοί Εργασίας
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Βιομηχανίας
Κατηγορία:Έλληνες υπουργοί Εμπορικής Ναυτιλίας